Sakpas-Sake: Beurtkrag, werkloosheid en grond | Netwerk24
Sakpas-Sake: Beurtkrag, werkloosheid en grond
Deur Elvira Wood 01 Augustus 2018 06:44
Werkers stap naby die koeltorings van die Hendrina-steenkoolkragstasie van Eskom naby Middelburg in Mpumalanga.
Pres. Cyril Ramaphosa het Suid-Afrikaners Dinsdagaand onkant betrap toe hy 'n verklaring op TV oor grondeienaarskap uitgereik het.
Dit volg kort nadat die Internasionale Monetêre Fonds juis Suid-Afrika gewaarsku het oor planne om grond sonder vergoeding te onteien.
1. IMF maan SA oor grondgryp
Lees ook: Cyril: 'ANC gáán Grondwet verander
2. Eskom-stakings lei tot beurtkrag
Suid-Afrikaners het Dinsdagaand weer die prys vir die arbeidsonrus by Eskom betaal toe fase 1-beurtkrag ingestel is.
Die nasionale kragvoorsiener sê weens die onlangse stakings het hy nie die nodige vermoë om genoeg elektrisiteit te verskaf nie. Beurtkrag is van 17:00 tot 20:00 ingestel.
Lees ook: Beurtkrag dreig, Solidariteit help ligte aanhou
3. Werkloosheid styg in 2de kwartaal
Die amptelike werkloosheidskoers het in die tweede kwartaal vanjaar met 0,5 van 'n persentasiepunt tot 27,2% gestyg.
Dit is gemeet op 'n kwartaalgrondslag, volgens Statistieke Suid-Afrika (SSA) se kwartaallikse arbeidsmagpeiling (QLFS).
4. VBS-base voorlopig gesekwestreer
Drie van VBS Mutual Bank se voormalige base is voorlopig gesekwestreer.
Vele Investments, die grootste aandeelhouer in die bank, is gelikwideer.
Die aansoek vir die sekwestrasies en likwidasie is Dinsdag in die hooggeregshof in Johannesburg aangehoor.
5. 4 kan nou saamklets op WhatsApp-video
As jy deel is van 'n groep van vier beste vriende, sal WhatsApp se nuwe funksie jou baie beïndruk.
Die wêreld se gewildste kletsdiens laat nou groepvideogesprekke met tot vier deelnemers toe.
ArcelorMittal Suid-Afrika maak sy halfjaarresultate tot einde Junie bekend. Die maatskappy het onlangs in 'n handelsverklaring gesê hy verwag om vir die eerste keer in ses jaar 'n wins te toon.
Absa maak sy aankoopbestuurdersindeks bekend, terwyl die jongste verkoopsyfers vir motors ook verwag word.